***ГЛАСНИК ЗАВИЧАЈНОГ МУЗЕЈА У ПРЊАВОРУ***

**УПУТСТВО АУТОРИМА**

*Гласник Завичајног музеја у Прњавору* је часопис Завичајног музеја у Прњавору који излази једном годишње у једној или више свесака. У њему се објављују радови чија се тематика односи на простор Прњавора и његове околине, тачније на простор административних граница бившег котара и среза Прњавор и данашњих административних граница општине Прњавор из различитих области: историје, археологије, етнологије, етномузикологије, теологије, географије, природних наука и других научних дисциплина и струка. Основна мисија Гласника биће да се на стручан, темељан, критички и методички начин обрађују све теме које ће допринијети расвјетљавању и бољем познавању прошлости Прњавора и његовог простора, живота људи, процеса и догађаја.

*Гласник Завичајног музеја у Прњавору* послужиће да на једном мјесту и микроплану, прикупљањем и објављивањем извора, архивске грађе, и коначно добијањем и објављивањем стручног, научно-истраживачког рада, за будућност и у насљеђе оставимо траг и показатељ онима који ће доћи, да смо бринули за своју прошлост и народ. Радови у *Гласнику Завичајног музеја у Прњавору* треба да одговарају свим захтјевима критичког метода и рецензентске процедуре.

Радови у *Гласнику Завичајног музеја у Прњавору* објављују се у четири рубрике:

1. **Истраживања –** објављују се оригинални научни радови, прегледни научни радови, стручни радови и чланци који се односе на горе наведeне просторне одреднице из различитих научних области: историја, архeологија, етнологија, етномузикологија, теологија, географија итд., који ће чинити и бити разврстани у посебне поднаслове.
2. **Извори –** објављују се критички приређени и обрађени извори са наведених просторних одредница: документи, артефакти, свједочанства, сјећања, фотографије и сл. У раду за ову рубрику обавезно приложити фотографију артефакта и документа. Навести гдје се приређени извор налази, на који начин се до њега дошло, његов краћи опис, околности настанкa и друге карактеристике документа. Потом појаснити личности и појмове који се у њему помињу.
3. **Лексикон Прњавораца -** објављују се биографије значајних личности из прошлости Прњавора и његове околине (територија бившег котара и среза, те данашње општине). Оне треба да буду облика и карактера енциклопедијске одреднице. У сваком броју Гласника може се објавити највише седам одредница, а један аутор може обрадити највише двије личности. У овој рубрици објављују се и радови који обрађују географске одреднице и појмове (села, топоними, локалитети, легенде, архаизми и сл.) са поменутог простора, највише три одреднице у сваком броју Гласника, а један аутор може објавити највише једну одредницу у наведеном формату.
4. **Прилози** – прикази књига, ставови, осврти, полемике, критике, информативни прилози, Ин мемориам и друго, а који се односе на наведене територијалне одреднице.

За прву и другу рубрику неопходно је да радови садрже научни апарат. Радови ће бити разврстани у посебне поднаслове: историја, археологија, етнологија, етномузикологија и сл. У трећој рубрици је пожељно да постоји позивање на одговарајуће изворе и литературу, а свака одредница мора бити потписана. Текстови у четвртој рубрици не морају да садрже научни апарат. Радови у *Гласнику Завичајног музеја у Прњавору* објављују се на српском језику ћириличним писмом.

Цитирање радова у првој и другој рубрици *Гласника Завичајног музеја у Прњавору* врши се према Чикашком стилу. Неопходно је уважавати писмо на ком је цитирани рад објављен. У горњем лијевом углу наводи се име и презиме аутора, титула и занимање, назив институције у којој је аутор запослен и електронска адреса аутора.

Радови се пишу у Times New Roman фонту, величина слова 12, проред 1.5. Наслов рада се пише великим словима, болдовано, централно поравнање. Наслови и поднаслови се не нумеришу, а пишу се обичним словима. Апстракт без прореда, величина слова 11. Кључне ријечи до десет ријечи без прореда, величина слова 11. Напомене у фуснотама: величина слова 10, проред 1. Рад не би требало да прелази 15 страница текста за прве двије рубрике. За радове који се објављују у прве двије рубрике редакција Гласника обезбјеђује превод резимеа на енглески језик којег аутори стављају на крају рада након списка извора и литературе.

У трећој рубрици величина чланка не треба да прелази једну страницу. У четвртој рубрици ставови до пет, прикази књига до четири, Ин мемориам до двије странице. Датуми се пишу: „9. јануар 1992. године“. Бројеви већи од троцифрених са тачком – нпр. „1.995 динара“. Навођење цитираних радова врши се на писму на ком су радови написани. На крају текста треба да се налази списак референци подијељен у два дијела: извори и литература. У списку библиографских јединица на крају текста радове поредати по азбучном реду презимена аутора док се у фуснотама у тексту они наводе према редосљеду објављивања, односно прво извори па литература.

**Примјери цитирања:**

**Архивска грађа:**

Прво навођење:

Архив Републике Српске Бања Лука, Окружна комисија за испитивање ратних злочина окупатора и њихових помагача Прњавор (1943-1945, кутија 1, фонд 40, ознака документа 14/44).

Сљедеће навођење:

АРСБЛ*,* ОК ЗИРЗОИЊП Прњавор, 1-40, 14/44.

**Објављени извор:**

Прво навођење:

Никола Кољевић, *Стварање Републике Српске: дневник 1993-1995, Сећања и сведочења I-II*, приредила Милица Кољевић (Београд: Службени гласник, Службени гласник Републике Српске 2008), 229.

Сљедеће навођење:

Н. Кољевић, *Стварање Републике Српске...*, 229.

**Монографије са једним аутором**:

Прво навођење:

Здравко Недовић, *Прњавор и његова околина* (Добој: Графичар 1999), 43.

Сљедеће навођење:

З. Недовић, *Прњавор и његова околина*..., 43.

**Монографије са два аутора**:

Прво навођење:

Чедомир Антић, Ненад Кецмановић, *Историја Републике Српске* (Београд-Бањалука: Недељник, Службени гласник Републике Српске 2016), 124.

Сљедеће навођење:

Антић, Кецмановић, *Историја Републике Српске*..., 124.

**Монографије са више од три аутора:**

Прво навођење:

Драгослав Илић и др., *Република Српска у Одбрамбено-отаџбинском рату. Историјски преглед*, Друго измијењено издање (Бања Лука: Републички центар за истраживање рата, ратних злочина и тражење несталих лица, 2018), 414.

Сљедеће навођење:

Д. Илић и др., *Република Српска у Одбрамбено-отаџбинском рату*..., 414.

**Радови у часописима:**

Прво навођење:

Платон Јовић, „Протосинђел Василије Стриљчек“, *Гласник Удружења архивских радника Републике Српске*, 10 (2018), 219.

Сљедеће навођење:

П. Јовић, „Протосинђел Василије Стриљчек...“, 219.

**Докторске дисертације и магистарски радови:**

Прво навођење:

Драган Шућур, „Српска православна црква у Босни и Херцеговини (1945-1958)“ (Докторска дисертација, Универзитет у Бањој Луци, Филозофски факултет, 2015), 25.

Сљедеће навођење:

Д. Шућур, „Српска православна црква...“ (Докторска дисертација), 25.

**Поглавље у књизи:**

Прво навођење:

Чедомир Антић, „Положај и статус српског народа уочи грађанског рата“, у *Срби и пропаст Југославије* (Београд: Завод за уџбенике, Службени гласник, 2017) 119.

Сљедеће навођење:

Ч. Антић, „Положај и статус српског народа...“, 119.

**Чланак у Зборнику радова:**

Прво навођење:

Милорад Екмечић, „Историјске и стратешке основе Републике Српске“, у зборнику: *Република Српска – петнаест година постојања и развоја* (Бањалука: Академија наука и умјетности Републике Српске, 2007), 43.

Сљедеће навођење:

М. Екмечић, *Историјске и стратешке основе Републике Српске*..., 43.

**Текст из штампе:**

Прво навођење:

Милош Ковић, „Човјек предања“, *Политика*, 11.11.2020, 17.

Сљедеће навођење:

М. Ковић, „Човјек предања...“, 17.

**Коришћење рефeренци са интернета**:

Прво навођење:

Слободан Дурмановић, „Судбина дејтонске БиХ и Република Српска. Никола Кољевић - неподношљива лакоћа заборава“, [www.nspm.rs.com](http://www.nspm.rs.com) (преузето 10.4. 2020. године у 10.30h).

Сљедеће навођење:

С. Дурмановић, „Судбина дејтонске БиХ и Република Српска...“

**Рок за доставу радова је до 15. јула текуће године за број из исте године.**

Радови се достављају електронским путем на адресу: [glzmprnjavor@gmail.com](mailto:glzmprnjavor@gmail.com) са обавезном назнаком „Рад за *Гласник Завичајног музеја у Прњавору*“.

Радови који не испуњавају горе прописане критеријуме неће бити разматрани од стране редакције. Аутори којима су предложене корекције, допуне или исправке у раду, дужни су исте доставити у року од седам дана. У супротном сматрaће се да су одустали од исте те да су повукли рад за објављивање у текућем броју. Ставови изнесени у текстовима аутора не одражавају став редакције већ представљају лични став аутора за који редакција не сноси одговорност. Рукописи се не враћају.

Упутство можете преузети и у пдф формату.

**Припремили:**

1. МА Остоја Раилић, историчар, кустос, ЈУ Музеј Републике Српске, Бањалука
2. Дарио Топић, проф. историје, Завичајни музеј у Прњавору, Прњавор